钦定古今图书集成/明伦汇编/家范典/第007卷 > 《汉刘熙释名》 > 《祭统》
## 钦定古今图书集成/明伦汇编/家范典/第007卷 > 《汉刘熙释名》 > 《祭统》

夫《鼎》有铭，铭者，自名也。自名以称扬其先祖之美，而
明著之后世者也。为先祖者，莫不有美焉，莫不有恶
焉。铭之义，称美而不称恶，此孝子孝孙之心也，唯贤
者能之。

铭者，论撰其先祖之有德善、功烈、勋劳、庆赏、声名，列
于天下，而酌之祭器，自成其名焉，以示先祖者也。显
扬先祖，所以崇孝也。身比焉，顺也，明示后世教也。

〈陈注〉祭器鼎彝之属，“自成其名”者，自成其显扬先祖之孝也。比，次也，谓己名次于先祖之下也。顺，无所违于礼也，示后世而使子孙效其所为，则是教也。

又

先祖无美而称之，是诬也；“有善而弗知，不明也；知而
弗传，不仁也。此三者，君子之所耻也。”

〈陈注〉“勋在鼎彝”，是国有贤臣也，故足为国家之重。〈大全〉严陵方氏曰：“无美而称之，则不足以取信于人，故曰‘是诬也。有善而弗知，则其明不足以见之也，知而弗传，则其仁不足以与之也。为人之子孙，不明不信而且诬焉，则辱莫甚矣’。”